CELEX: 42018X1858
Language: et
Date: 2018-11-28 00:00:00
Title: Muudatused Ühinenud Rahvaste Organisatsiooni Euroopa Majanduskomisjoni (UN/ECE) eeskirjas nr 100 – ühtsed sätted, mis käsitlevad sõidukite tüübikinnitust seoses elektrilise jõuülekande erinõuetega [2018/1858]

28.11.2018   
            
            
               ET
            
            
               Euroopa Liidu Teataja
            
            
               L 302/114
            
         
      Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumise kuupäeva tuleb kontrollida ÜRO Euroopa Majanduskomisjoni staatusdokumendi TRANS/WP.29/343 viimasest versioonist, mis on kättesaadav internetis:
      http://www.unece.org/trans/main/wp29/wp29wgs/wp29gen/wp29fdocstts.html
      Muudatused Ühinenud Rahvaste Organisatsiooni Euroopa Majanduskomisjoni (UN/ECE) eeskirjas nr 100 – ühtsed sätted, mis käsitlevad sõidukite tüübikinnitust seoses elektrilise jõuülekande erinõuetega [2018/1858]
      Eeskirja nr 100 (avaldatud ELT-s L 87 31. märtsil 2015) muudatused
      sisaldavad järgmist:
      
                   
               
               
                  02-seeria muudatuste 2. täiendus – jõustumiskuupäev: 29. jaanuar 2016
               
            
                   
               
               
                  2-seeria muudatuste 3. täiendus – jõustumiskuupäev: 18. juuni 2016
               
            Eeskirjas muudetakse läbivalt (sh kõik lisad) termin „laetav energiasalvestussüsteem“ (REESS) terminiks „laetav elektriline energiasalvestusüsteem (REESS)“.
      Punktid 5.1 kuni 5.1.1.3 sõnastatakse järgmiselt:
      
         „5.1.   Kaitse elektrilöögi vastu
         Kõnealuseid elektriohutusnõudeid kohaldatakse kõrgepingesiinide suhtes olukorras, kus need ei ole väliste kõrgepingeallikatega ühendatud.
         5.1.1.   Kaitse otsese kontakti eest
         Kaitse otsese kontakti eest pingestatud osadega on samuti nõutav sõidukitel, mis on varustatud käesoleva eeskirja II osa alusel tüübikinnituse saanud mis tahes tüüpi laetava elektrilise energiasalvestussüsteemiga.
         Tagatakse kaitse otsese kontakti eest pingestatud osadega vastavuses punktidega 5.1.1.1 ja 5.1.1.2. Tõkke, kaitsekesta, tahke isolaatori ja pistmiku avamine, lahtiühendamine, demonteerimine ja eemaldamine tööriistade abita on välistatud.
         Pistmikke (sealhulgas sõiduki sisendkonnektor) tohib tööriistade abita eemaldada juhul, kui nad vastavad ühele või mitmele järgmistest tingimustest:
         
                     a)
                  
                  
                     lahtiühendatuna vastavad need punktide 5.1.1.1 ja 5.1.1.2 nõuetele või
                  
               
                     b)
                  
                  
                     need paiknevad põranda all ja on varustatud lukustusmehhanismiga või
                  
               
                     c)
                  
                  
                     need on varustatud lukustusmehhanismiga. Muud komponendid, mis ei ole pistmiku osad, saab pistmiku lahtiühendamiseks eemaldada üksnes tööriistade abil, või
                  
               
                     d)
                  
                  
                     pingestatud osade pinge ruutkeskmine (rms) langeb ühe sekundi jooksul pärast pistmiku lahtiühendamist alalisvoolu korral väärtuseni ≤ 60 V või vahelduvvoolu korral väärtuseni ≤ 30 V.
                  
               5.1.1.1.   Sõitjateruumis ja pagasiruumis paiknevad pingestatud osad on kaitstud vastavalt kaitseastmele IPXXD.
         5.1.1.2.   Mujal kui sõitjateruumis ja pagasiruumis paiknevad pingestatud osad on kaitstud vastavalt kaitseastmele IPXXB.“
      
      (Endistest) punktidest 5.1.1.4 kuni 5.1.1.5.3 saavad punktid 5.1.1.3 kuni 5.1.1.4.3.